Jaapanikeelne tekst märgitud sinisega. Koreakeelne tekst märgitud kollasega.
(jaapani keeles) Koh-san! Tere tulemast koju.
- Laadi kaup maha. - Just nii.
Laadige maha. Kähku.
Tundub, et teie reis oli edukas.
Kummad need siis on?
Kas venelased või ameeriklased?
See pole veel selge.
Mul on vaja, et sa maha jääksid. Meestel silma peal hoiaksid.
Vaataksid, et keegi ei varasta.
Kõik saab tehtud vastavalt teie juhtnööridele.
Ärge muretsege.
„Me näitame maailmale oma rahva vägevust.
Meie vaprad sõdurid tormavad lahinguväljadele...“
Vaata, et sa meelega ei kaota!
„...meie arad vaenlased taganevad hirmunult.“
Mozasu!
(korea keeles) Venna!
Tule.
Nautige kodumaa maitset!
- Hommikust! - Vennas! Oota!
Lisage see oma riisinormile!
Maitseb paremini, täidab paremini kõhtu!
Nautige kodumaa maitset!
- Kimtši! Müün imemaitsvat kimtšit! - Minu võit!
- Pole aus! Venna! - Noa...
- Sa võidad alati. - Ütlesin, et sa ei kaotaks valvsust.
Miks sa teda tagant utsitad?
Ema, muidu ei saaks ma teda õigeks ajaks majast välja.
Kas saaksin veidi kimtšit?
Hr Kim, rõõm teid näha. Me pole ammu kohtunud.
Jah.
Kartsin, et olete mujale läinud.
Kuidas ma saaksin? Sellist kimtšit ei paku keegi.
On teil kõvasti tegemist olnud?
Jah, üsna palju.
Tünn hakkab tühjaks saama. Loodan, et äri on hästi läinud.
Oleks see vaid nii!
Kapsaid ei ole enam saada.
See on mu viimane laar.
Mu mehe vennanaine otsib turgudelt kõike, mida hapendada saaks, aga...
Mida te siis teete?
Küll me kuidagi hakkama saame.
Nagu alati.
Võta.
Näed välja nagu mees, kes oskab rahaga ümber käia.
Tore, sest ma plaanin saada väga rikkaks.
Teil on poeg, kellele loota.
- Aitäh. Olge terve. - Ma tulen jälle.
Nägemist.
See mees on kindlasti spioon või midagi sellist.
Selliseid asju ei tohi ka naljaga öelda.
Kes meid kuuleb?
Seda ei tea kunagi. Mitte sellistel aegadel.
- Vaadake! - Mis see seal üleval on?
- Emme? - Ameerika lennukid!
Ema, vaata!
Miski langeb alla.
Käes! Mis see on?
Mis seal seisab, Noa?
„Jaapani rahvas,
paluge, et teie keiser selle julma sõja lõpetaks.
Kui Jaapan ei alistu, läheb olukord hullemaks.
Soovitame teil tungivalt tagajärgedega leppida
ning hakata ehitama paremat ja rahumeelsemat Jaapanit.“
Mida see tähendab?
Kuidas olukord hullemaks läheb?
Emme, kas sa ei mõista? Ameeriklased tulevad.
II MAAILMASÕDA
MIN JIN LEE ROMAANI AINETEL
500 miljoni jeeniga
teiesugustelt tarkadelt investoritelt
saan ma oma kogemused tööle rakendada.
Kui palju sa juba kogunud oled?
Olen eesmärgile väga lähedal.
Investorite huvi on suur.
Tagasihoidlike investeeringute ja väikese riskiga,
eriti nõnda soodsas turuolukorras,
on potentsiaalne kasum märkimisväärne.
Sa plaanid fondi üksinda hallata?
Üldkulud jäävad nii madalaks.
Pealegi
olen ma erapooletu.
Ükskõik, kas peale jääb dollar või jeen,
minu jaoks pole vahet.
Shiffley juures sa küll erapooletu ei olnud.
Me oleme sellest kuulnud.
Sa tundsid sellele maaomanikule kaasa ja see sai sulle saatuslikuks.
See tehing luhtus, kuna me kõik suhtusime asja liiga emotsionaalselt.
See naine ei plaaninudki müüa.
Ei Abe-san'ile ega Colton Hotelsile.
Ma üritan öelda,
et vaid ustavusele lootma jäädes on ohtlik äri ajada.
Sinu suhe Mamoru Yoshiiga...
Me oleme murelikud.
Õigupoolest muretseme
tema liitlaste pärast.
Tōkyō on metropol, kus elab 11 miljonit inimest,
kuid jääb mulje, et see on väike küla.
Teil pole vaja muretseda.
Ma ei ole selle mehega kuidagi seotud.
Brock, kuula. See ei ole tühi jutt.
Vaata Nikkeid.
Ole nüüd, mees.
Kas sa istuksid sellel mugaval Goldman Sachsi toolil,
kui mina sind ülikoolist läbi vedanud ei oleks?
Ma ei palu suuri summasid. Lihtsalt...
Kuule, ma ei tea, millist versiooni sa kuulnud oled, aga...
Jah, kuulmiseni.
Kuule.
Mis haisvat toitu sa täna sööd?
Kuulake! Ka teie peate selle ära õppima.
See siin on beoseot gangjeong.
Tavaliselt on see vürtsikam,
aga tšillipipraid pole enam. Ent siiski...
Imemaitsev. Võiksin sada tükki ära süüa.
Neulgeun hobakjeon.
Eelmisel sügisel käis mu tädi maal ühes talus
ja ostis igavese piraka kõrvitsa.
Viis korda suurema kui mu venna pea!
Tädi ütles, et sellest peab jätkuma talve lõpuni, iga suutäit tuleb nautida.
Ja ma naudingi.
Bando-kun! Otsekohe laua pealt alla!
Alla tule!
Seina äärde!
Kuule, Bando.
On see tõsi?
See, mida su kohta räägitakse.
Kuule, küüslauguhaisune.
Ma räägin sinuga.
Kuulsin, et su pere jagab eluruume sigadega.
Et sead magavad teil toas. On see tõsi?
Ta ei eitagi seda.
Kui see tõele ei vastaks, ajaks ta seda tagasi. Eks?
Ta laseb sel poisil mind mõnitada.
Tean, et see mölakas üritab mulle lihtsalt naha vahele pugeda,
aga ikkagi.
Ühel päeval löön ma tal hambad kurku...
Noa.
Ma tean, mida sa tunned.
Sa ei ole ainus. See viha on meie kõigi kaaslane.
Eriti siin.
Vaata ringi.
Vihased mehed karjuvad oma naistele õudseid asju.
Väsinud emad nähvavad lastele. Vennad vihkavad vendi.
Aga Noa,
see viha tuleb sellest, et inimesed tunnevad end siin jõuetutena.
Nii see lihtsalt on.
Kui see sulle ei meeldi...
ära ole korealane, Noa.
Isegi kui sa seda kõike vaid ette kujutad.
Terviseks!
Loodetavasti olete rahul.
Meie tähelepanuväärse panusega sõjaväe varudesse.
Jah. Kõigil on hea meel.
Kas see tähendab, et järgmistes lepingutes
saab meie ustavus vääriliselt tasutud?
Kui ei saaks,
riskiksime me teile meelehärmi valmistamisega, Koh-san.
Ja Osakas teavad vist kõik, mis juhtub, kui teid välja vihastada.
Mina ei tahaks ühestki käest ega jalast ilma jääda.
Mu väimehe viha pärast muretsemise asemel võiksime nüüd õhtut nautida.
Lõppude lõpuks on ta sama tuntud oma helduse poolest. Palun laske hea maitsta.
Inoue-san. Meie kolooniates on tohututes kogustes riisi,
kuid meieni see praegu ei jõua.
Jah.
Paneme riisikotid korealastele selga ja sunnime neid üle väina ujuma?
See oleks neile laiskadele prussakatele paras.
Mine vaata, kuhu need kaks külalist jäid.
Nad on liiga kaua ära olnud.
Nii et see juhtubki?
Kinnitust veel pole.
Aga kätte on saadud mõned sõnumid.
Sosistatakse peatsetest pommirünnakutest.
Peatsetest?
Lähipäevil.
Vii oma pere linnast minema.
Mina saatsin enda oma juba maale. Sõidan neile hommikul järele.
Kõigepealt peame aga kõik need imelised road ära sööma.
Koh-san on lihtsalt uskumatu. Kust ta seda toitu küll hangib?
Sa torkisid tõepoolest herilasepesa.
Abe-san on püha viha täis.
Usu, ma tunnen seda oma nahal.
Täna on tema suur auhinnagala.
Jaapani aasta ärimees. See on suur au.
Tervita teda minu poolt.
Ütle ausalt,
palju raha sul koos on.
Ära jama. Null?
- Null. - Seriool.
Oleksid pidanud minult küsima.
Millest sa räägid?
Ma ei taha su kaastunnet.
Ma soovin sind aidata.
Tõsiselt räägid?
Mõelda vaid, et kunagi kadestasin ma sind.
Vanu haavu ei ole vaja lahti rebida, Tetsuya.
Mõistan, et olen väiklane.
Väiklus on alati su leivanumber olnud.
200 miljonit.
Lõppude lõpuks oled sa mu vanim sõber.
Mäletan väga hästi,
kui lahke sa minu vastu olid, kui mind uude kooli üle toodi.
Oleksid võinud olla sama õel kui teised.
Uued õpilased on lihtne saak.
Ent sina...
Sina selle mänguga kaasa ei läinud.
See on totter mäng.
On jah.
Aitäh sulle.
Merikõrv.
Valmis?
Üks!
Kaks!
Kolm!
Kui need Ameerika mölakad jala meie maale tõstavad,
riisuvad nad meie võimsa impeeriumi paljaks ja rüvetavad seda,
muudavad selle leekidemereks!
Me peame neile saatanatele vastu hakkama. Eks ole?
Väga hea.
Tähelepanu!
Me ei torka suvalist õlgedest mehikest.
See siin on vaenlane!
Need elajad panevad meie majad põlema,
röövivad meie lapsed
ja kes teab, milliseid õudusi nad siin veel korda saadavad.
Nii et ma küsin teilt...
Kas te jääte neid Ameerika elukaid kaitsetult ootama?
Ei!
Kas te lasete neil oma perekonnad lahutada?
Ei!
Rünnakule siis!
Miks sa seda lõhud? Seda ei saa pärast enam kasutada.
Aga emme, seda ju vaja ongi.
Vaenlane tuleb pikali lüüa, nii et ta enam ei tõuseks.
Mine nüüd.
Keskenduge sihtmärgile! Keskenduge!
Ausalt öeldes olen ma ammu mõelnud,
kuidas sul läheb, kas su elu on hea või halb.
Sa abiellusid pastoriga, eks?
Selle põduraga.
Ta paranes
ja meil olid mõned head aastad.
Kuid siis...
viis politsei ta minema.
Tõesti? Mille eest?
Ta aitas töölistel parema palga eest võidelda.
Möödunud on seitse aastat.
Kuidas sa siis toime tuled?
Mul on vedanud. Mu mehe vend aitab mind.
Ta võeti eelmisel aastal Nagasaki laskemoonatehasesse tööle.
Raha, mille ta meile saatis, oli taeva kingitus,
kuid viimasel ajal makstakse talle võlakirjades.
Ja mina müün oma viimast kimtšilaari. Kui see otsa saab...
Ja siis on veel mu ema.
Mida? Kas su emaga on midagi juhtunud?
Ta ei ole juba kolm kuud kirjutanud.
Mu ema...
on ihuüksinda.
Elu on raske, mis?
Ometi manan ma naeratuse näole.
Sest muidu näevad mu lapsed
ainult oma ema pisaraid.
Ja seda ma ei taha.
Aga Sunja...
Kuulsin, et mõned naised villivad siin riisiveini ja müüvad seda mustal turul.
Ehk võiksime meiegi...
Kas seda ei ole siis ära keelatud?
Nagu sa ise ütlesid, ei ole sul enam midagi müüa.
Ja kellelgi ei ole raha, et mulle pesu pesemise eest maksta.
Sunja, ma...
Ma olen meeleheitel.
Ära nüüd valesti aru saa.
Ma ei taha su ideed maha laita.
Aga minu olukorda arvestades...
Jäta.
Sa oled nii tublid poisid kasvatanud.
SUUR AVAMISPIDU
Vanaema!
Sa tulidki.
Vähemalt jõudsid enne avamist kohale.
Oleksid võinud selle ära triikida.
Ja sa küsid, miks ma muretsen.
- Solomon! - Isa!
- Kuidas ma välja näen? - Šikk.
Te mõlemad olete väga šikid.
No kas pole?
Uus särav asutus ja säravad omanikud.
Tipp-topp, mis?
Soovin õnne.
Kuidagi lahenes kõik. See on suur kergendus.
Kuidas raha kogumine edeneb?
Sain täna suure investori nõusse.
Kas sa Tetsuyat mäletad?
Seda piripilli, kes alatasa nina nokkis?
Enam ei noki.
Ta tõestas just, et on tõeline sõber.
Temasugune investor muudab äri tõsiseltvõetavaks.
Või nii.
Kuule.
Me vanaemaga oleme asja arutanud.
Me ei taha heast teenimisvõimalusest eemale jääda.
Mis see on?
Tee lahti.
700 000 $
Kust te nii palju raha saite?
Ma võtsin selle asutuse tagatisel laenu.
Sa oled nüüd veel rohkem võlgu?
Mis sellest siis on?
Praegusel ajal jagavad pangad raha põhimõtteliselt tasuta.
Intress on olematu.
Aga võlg on võlg.
Mis nüüd?
Me tegime seda sinu heaks, aga sina vaid hädaldad?
Asi pole selles.
Aga kui midagi valesti läheb... Kui mu äri luhtub, siis teie raha...
Sa oled minu poeg.
Kui mina sinusse ei usu,
kes siis usub?
Anna endast lihtsalt parim. Kõik läheb kindlasti hästi.
Tanaka Akio. Yoshida Isamu.
Teisel kohal Nakamura Minoru.
Ja esimesel...
Bando Nobuo.
Jätkame sealt, kus eelmisel nädalal pooleli jäime.
Bando.
Räägime pisut.
Mis raamatut sa tunnis loed?
„Tom Sawyeri seiklusi“.
Ameerika raamatut?
Tead, et see on keelatud.
Palun vabandust.
Ürita rohkem pingutada.
Selline mõistus...
võib sulle palju uksi avada.
Milliseid uksi?
Võimaluse sellest armetust slummist põgeneda.
Ehk isegi ukse ülikooli.
Mina käisin Tōkyōs Wasedas...
Ma ei taha siit pääseda.
Ma tahan siia jääda. Pastoriks saada.
Kuulsin, et su isa ei ela enam teie juures.
Ta tuleb tagasi.
Kuidas palun?
Mu isa
tuleb koju tagasi.
Nii et ma ei saa lahkuda.
Ja kui ta ei tule?
Ütlesin juba,
et ma ei lähe kusagile.
Võta.
Ma ei vaja seda enam.
WASEDA ÜLIKOOLI SISSEASTUMISEKSAMI NÄIDISÜLESANDED
Aga ma ei ole ju...
Teate küll.
Ma tean, kes sa oled.
Noa Baek.
SELLE RAAMATU OMANIK ON OGAWA EIICHI (GO YOUNG HO)
See on ju ebaseaduslik.
Kyunghee, mis meil üle jääb?
Säästud on otsas ja raha enam sisse ei tule.
Sunja, kui sinuga midagi juhtub...
Ma olen ettevaatlik.
Olen kuulnud, et majanduspolitseil on siin nuhid.
Anna andeks, see on liiga ohtlik.
Ma ei luba seda.
Kas peame siis surnuks nälgima?
Tead, kes selliseid asju teevad?
Nälgivad inimesed.
Ja vanemad, kelle lapsed nälgivad.
Kyunghee...
Kui Mozasu öösel magas, kuulsin ma tema kõhtu korisemas.
Ka meie lapsed on näljas.
Arvad, et ma ei tea seda?
Leidsin ühel päeval riisi seest ussid. Ussid!
Ja hullem veel:
mõtlesin, kas peaksin need sisse jätma, et lastel kõhud täis saaksid.
Selles ei ole midagi häbiväärset.
Aga nii kaugele me veel jõudnud ei ole.
Kyunghee.
Äkki üritame praegu nii hakkama saada, et meie lapsed ei peaks usse sööma?
Luba mulle ühte asja.
Sa pead igal õhtul koju meie juurde tulema.
Sa tead, et ma tulen.
Tavaline õppus. Töötame edasi.
Mine.
Ära muretse.
Ma tegelen sellega ise.
Anna andeks, et su üksinda jätan.
Pole midagi. Müüa ma oskan.
Mine, enne kui su mees veel rohkem vihastab.
Ära siis unusta.
Näita vaid oma naeratust.
- Solomon? - Tetsuya. Ma olen nüüd Osakas.
Mis mureks?
Abe- san...
Ta kuulis mu investeeringust.
Aga...
Ta ähvardab meid mõlemat hävitada.
Väidab, et sa tüssad mind.
Mida sa öelda tahad, Tetsuya?
Anna andeks. Ma ei saa.
Solomon?
- Oled veel seal? - Ära muretse.
Ma mõistan.
Mul on kahju, Solomon.
Ma tean.
Solomon. Mida sa seal teed?
Tule koos minuga poodi.
- Mida? - Siin lähedal on toidupood.
Meie kook peaks valmis olema.
Ja joogitopse on ka vaja.
Ütlesin, et su isa ei pakuks viinamarjamahla.
Miks sa seal seisad?
Ma hakkan minema.
Ehk ei saanud tellimuse vastuvõtja õigesti aru.
Ta ei saanud aru arvust 50?
Vanaema, mis toimub?
Tellisin koogi 50 inimesele, aga ta andis mulle selle.
See on ju teie viga.
Kuulge, see siin on eritellimus.
Kõik on siin kirjas.
Aga me ei tellinud ju seda.
Sel juhul
ei ole see minu süü, et ma teie puist jaapani keelt ei mõista.
„Puist“?
Ütlen lihtsalt, et kui te selles riigis elada soovite,
peaksite meie keele korralikult ära õppima.
Lähme ära.
Asi ei olegi koogis, ega?
Ma ei tea, millele te vihjate,
aga kui meie teenus teile ei meeldi,
võite mujale minna.
Teiesugustel on ju oma kauplused, kas pole?
Mida sa ütlesid?
Ära põgene. Vasta mu küsimusele.
Kurat, kelleks sa ennast pead?
Ma olen siin sündinud, täpselt nagu sina.
Ma käisin Yale'i Ülikoolis. Saad aru?
Teenisin ühe päevaga sama palju kui sina kuuga!
Sul pole vähimatki õigust meid halvustada! Idioot!
On keegi kodus?
Mustal turul oli haarang.
Sunja vahistati.
Nad viisid ta minema.
Mida?
Kus ta on? Kuhu ta viidi?
Loodetavasti saame me selle vanema kohtuniku. Ta on vähemalt õiglane.
Seda nooremat küll saada ei tahaks.
Ta on julm mees.
UNISTUS
Solomon, sa ehmatasid mind täna.
Kahju, et sa ehmuma pidid.
Aga vanaema...
Nüüd...
See on liiga raskeks muutunud.
Ma ei suuda enam.
Ma...
Ma ei suuda niimoodi elada, kui ma sind kogu aeg haletsema pean.
On aeg ärgata.
Tädi, mida politseist öeldi?
Uudiseid veel pole, aga kordnik lubas asja uurida.
Kas me võime täna koju jääda ja koos sinuga oodata?
Teie ema tahaks, et te läheksite kooli.
Sa tead seda.
Mozasu, ärka.
Ta tuleb. Pange ennast valmis.
Mis toimub?
Ta on siin.
Nimi?
Ryu Kimiko.
Näen, et see on su kolmas rikkumine.
Ta üritas maksmata ära joosta!
Karistuseks kaks kuud.
Kaks kuud?
- Nimi? - Hayashi Asuka.
Esimene rikkumine. Karistuseks kolm nädalat.
Nimi?
Bando Nobuko.
Aa. See oled sina.
Sa võid minna.
Järgmisel korral sul vedada ei pruugi.
Jäta see meelde.
Järgmine.
Nimi?
On suur au võtta vastu see auhind.
Uskumatu on mõelda,
et olen teinud midagi, mis väärib sellist tunnustust
nii paljudelt kaasmaalastelt, keda ma imetlen.
Nagu ma juba ütlesin,
on see preemia minu jaoks tohutu au.
Mõeldes, milliseid raskusi me siiajõudmiseks ületanud oleme...
Rahvas, millest olid kunagi alles vaid kõrbenud varemed.
Kuid sellest tuhast tõusime me...
Hr Kim.
Ma käisin jaoskonnas.
Ent te olite juba vabanenud.
Kuidas te mind sealt otsida oskasite?
Palun tulge minuga kaasa.
Ma peaksin sellesse autosse istuma?
Kuhu te mu viite?
Ma ei tohi öelda.
Sügavast maapõuest ammutatav mineraal.
Seda kutsutakse volframiks.
Pärast töötlemist ei roosteta see enam.
Kasulik lennukites, mürskudes, granaatides ja muus säärases.
Tänu sellele on sõda üldse võimalik.
Kuidas sa mu leidsid?
Ma ei pidanud sind otsima. Ma pole sind ära kaotanudki.
Hr Kim töötab minu alluvuses.
Ta on aastaid minu käsul sinul ja lastel silma peal hoidnud.
Eriti Noal.
Noa on nutikas poiss,
aga ei kasuta oma potentsiaali.
Mida sa soovid?
Algavad pommitamised.
Seda oleme me aastaid kuulnud.
Sel korral on see tõsi.
Ja see juhtub varsti.
Mitte vaid tehaseid purustavad väiksed pommid.
Terve linn pommitatakse maatasa.
Ameeriklased tahavad kõik maani maha põletada.
Kuidas sa seda nii kindlalt tead?
Kust ma teadsin, et sa riisiveini villid?
Või et Noa õpetaja on korealane, kuid varjab seda?
Minu töö on teada, mida teised ei tea.
Nii ma ellu jääma õppisingi.
Sina pead sama tegema.
Ma saadan sinu, su küdi naise
ja poisid maale pakku.
Ma ei jäta oma meest vanglasse mädanema.
Said sa mu jutust aru?
Ameeriklased saadavad oma lennukid seda linna hävitama.
Kõik, mis on sulle tuttav, kaob.
Sa arvad, et sa mõistad selle tähendust.
Ei.
Sa ei mõista.
Aga mina mõistan.
Ma ütlesin juba.
Ma ei saa.
Sa riskid oma laste eludega idioodi pärast, kes end vangi panna lasi?
Ma ei jäta teda.
Ei jäta.
Sa...
Sa hoolid temast tõesti.
Eks ole?
Tõlkinud Triin Jürimaa